《送顾宗伯馆师得请归省四首 其四》
明代·李孙宸

玉署清深隔俗尘，几回授简得相亲。千秋忝窃登龙客，短步空惭附骥人。

秘阁藜光怜乍冷，北堂萱树羡长春。悬知爱日欢无限，曳履还看捧日新。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。